**DECLARAȚIE**

Subsemnatul/Subsemnata [A SE INSERA], identificat cu [A SE INSERA], seria [A SE INSERA] nr. [A SE INSERA], emis(ă) de [A SE INSERA] la data de [A SE INSERA],

în calitate de candidat propus pentru poziția de administrator independent și membru al Consiliului de Administrație al societății **HOLDE AGRI INVEST S.A.**, o societate pe acțiuni, organizată și care funcționează conform legilor din România, având sediul social în Intr. Nestorei nr. 1, Corp B, Etaj 10, Sector 4, București, România, înregistrată la Registrul Comerțului sub nr. J40/9208/2018, Identificator Unic la Nivel European (EUID): ROONRC. J40/9208/2018, având cod unic de înregistrare 39549730(„**Societatea**”),

declar prin prezenta, pe proprie răspundere faptul că:

1. Îndeplinesc cerințele legale pentru a îndeplini funcția de administrator al Societății;
2. Îndeplinesc criteriile de independență prevăzute de (i) art. 1382 din Legea societăților nr. 31/1990, astfel cum a fost republicată și modificată și de (ii) principiile de guvernanță corporativă a Bursei de Valori București, inclusiv dar fără a se limita la: competenţa, independenţa membrilor Consiliului de Administraţie și separarea responsabilităţilor între membrii Consiliului de Administraţie și conducerea executivă, absenţa conflictelor de interese derivate din relaţii de familie, de afaceri sau contractuale cu Societatea și cu persoanele care vor fi desemnate în funcţii executive și dezvăluirea oricăror situații care ar putea genera un conflict de interese în raport cu membrii conducerii executive ai Societății;
3. Mi-am dat acordul către acționarul/acționarii Societății care m-a/m-au propus pentru poziția de administrator independent ca acesta/aceștia să furnizeze datele mele cu caracter personal către Societate în contextul procesului de numire a unui administrator derulat de către Societate. Am citit și înțeles nota de confidențialitate cu privire la procesarea de către Societate a datelor mele cu caracter personal astfel cum este atașată la prezenta declarație.

Subsemnatul/Subsemnata declar că informațiile furnizate sunt complete și corecte în fiecare detaliu, susțin și semnez, după ce am luat la cunoștință și am completat personal datele din această declarație.

Semnată astăzi, \_\_\_\_\_\_\_\_\_\_\_\_\_.

\_\_\_\_\_\_\_\_\_\_\_\_\_\_\_\_\_

**Anexa**

**Nota de confidențialitate**

**HOLDE AGRI INVEST S.A.,** o societate pe acțiuni, organizată și care funcționează conform legilor din România, având sediul social în Intr. Nestorei nr. 1, Corp B, Etaj 10, Sector 4, București, România, înregistrată la Registrul Comerțului sub nr. J40/9208/2018, Identificator Unic la Nivel European (EUID): ROONRC. J40/9208/2018, având cod unic de înregistrare 39549730 („**Societatea**”),

în calitate de operator de date, vă informează prin prezenta despre prelucrarea datelor dumneavoastră cu caracter personal în scopul îndeplinirii de către Societate a oricăror și tuturor cerințelor de transparență, divulgare și înregistrare prevăzute de legea și reglementările aplicabile și de actul constitutiv al Societății în ceea ce privește procesul de numire a unui administrator. Acest lucru presupune sau poate presupune depunerea de propuneri de candidatură, publicarea acestora, votul în cadrul adunării generale a acționarilor și înregistrarea numirii de administrator la autoritățile române competente, precum și orice alte activități sau formalități necesare pentru atingerea acestui scop.

În acest scop, Societatea colectează și procesează datele dumneavoastră cu caracter personal, care constau în datele de identificare (e.g. nume, prenume, serie act de identitate, cod numeric personal), adresa localității de domiciliu și date referitoare la calificarea profesională și date cu caracter personal cuprinse în Curriculum Vitae, în documentele de propunere, respectiv în solicitările depuse de acționar(i) în propunerea de candidatură. Aceste date sunt obținute prin intermediul acționarului/acționarilor care v-a/v-au propus ca un candidat. Alte categorii de date cu caracter personal pot fi solicitate de la dumneavoastră direct și procesate, dacă va fi necesar, în vederea scopului mai sus menționat.

Odată ce sunteți propus ca un candidat, procesarea de către Societate a datelor dumneavoastră se face pe baza și cu respectarea legislației în vigoare care reglementează procedura de propunere, înregistrare și publicarea a propunerilor, de votare în vederea numirii de administratori și de înregistrare a administratorilor la autoritățile publice (astfel cum prevede legea, inclusiv Legea societăților nr. 31/1990). Pentru înregistrarea valabilă a candidaturii și finalizarea procesului, conform legii, este necesară comunicarea informațiilor către Societate și parcurgerea de către Societate a celorlalți pași menționați mai sus (inclusiv publicarea pe <https://holde.eu/>, în Monitorul Oficial al României, înregistrarea la Oficiul Registrului Comerțului competent, în relația cu Autoritatea de Supraveghere Financiară, Bursa de Valori București, etc.). Un refuz de a furniza sau procesa datele necesare Societății pentru a derula procesul de numire a dvs in calitate de administrator va atrage imposibilitatea de a derula procesul cu candidatura dumneavoastră. Datele dvs mai pot fi prelucrate de Registrul Comerțului si/sau Bursa de Valori Mobiliare București pentru asigurarea formalităților de transparență și publicitate a înregistrării dvs drept administrator al Societății, prelucrări care se vor efectua conform notelor de informare publicate de aceste autorități/ instituții.

Societatea poate divulga datele dumneavoastră cu caracter personal către entități care asistă cu procesarea datelor (societăți care furnizează servicii IT, de arhivare de date etc.), terți (cum ar fi auditori financiari sau autorități publice, în baza unor cerințe sau obligații legale) și, în ceea ce privește numele, prenumele, localitate de domiciliu și experiența profesională, către acționari și publicul general (prin intermediul site-ului Societății și a accesului la aceste date la sediul secundar al Societății). Datele dumneavoastră personale procesate conform scopului de mai sus nu vor face obiectul transferului în afara Spațiului Economic European.

Societatea va procesa datele dumneavoastră cu caracter personal pe durata necesară pentru a efectua procedurile legate de scopul de mai sus, precum și ulterior, pentru a arhiva datele, în conformitate cu obligațiile legale aplicabile Societății și pentru a proteja interesele legitime ale Societății cu privire la documentarea procesului de numire a administratorilor.

În contextul prelucrării datelor, beneficiați de anumite drepturi, care pot fi exercitate în condițiile legislației în vigoare (în principal, Regulamentul de Protecție a Datelor cu Caracter Personal nr. 679/2016), inclusiv dreptul de acces, rectificare, ștergere, restricționare a procesării, dreptul la portabilitatea datelor, dreptul de retragere a consimțământului, în măsura în care ar fi necesare pentru un scop anume (fără a afecta legalitatea procesării efectuate anterior retragerii consimțământului), precum și dreptul de a formula plângere la autoritatea de supraveghere a datelor cu caracter personal (ANSPDCP).

Pentru mai multe detalii cu privire la procesarea datelor și cu privire la exercitarea drepturilor dumneavoastră, puteți transmite o solicitare la adresa sediului social al Societății situat în Intr. Nestorei nr. 1, Corp B, Etaj 10, Sector 4, București, România sau la adresa de e-mail: contact@holde.eu

Semnată astăzi, \_\_\_\_\_\_\_\_\_\_\_\_\_.

\_\_\_\_\_\_\_\_\_\_\_\_\_\_\_\_\_